CELEX: 
Language: et
Date: 2018-05-16 00:00:00
Title: KOMISJONI DELEGEERITUD MÄÄRUS (EL) …/…, millega muudetakse komisjoni 25. juuli 2014. aasta delegeeritud määrust (EL) nr 1042/2014, millega täiendatakse määrust (EL) nr 514/2014 seoses vastutavate asutuste määramise, nende juhtimis- ja kontrollialaste ülesannete ning auditeerimisasutuste seisundi ja kohustustega

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 16. aprilli 2014. aasta määrusega (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted, antakse komisjonile õigus võtta vastu delegeeritud õigusakte.
            
            
               2.ETTEPANEKU PÕHJUSED JA EESMÄRGID
            
            
               Esimene komisjoni rakendusmääruse (EL) 2015/378 artikli 1 kohane raamatupidamisarvestuse kontroll ja heakskiitmine tõi esile vajaduse täpsustada komisjoni delegeeritud määruse (EL) nr 1042/2014 artikli 14 teatavaid sätteid, eelkõige järgmist:
            
            
               (a)süsteemiauditite ulatus;
            
            
               (b)auditeerimisasutuse kohustus teha kuluauditeid ja
            
            
               (c)vajadus töötada auditeerimisasutuse jaoks välja standardne aruandevorm, mis aitab liikmesriikidel täita määruse (EL) nr 1042/2014 artikli 14 lõikes 7 sätestatud aruandlusnõuet auditiarvamuse põhjendamiseks tehtud audititegevuse kohta.
            
            
               Määruse (EL, Euratom) nr 966/2012 artikli 59 lõikega 5 on ette nähtud auditiarvamus selle kohta, „kas raamatupidamise aastaaruanne annab õige ja õiglase ülevaate, kas kulud, mille hüvitamist komisjonilt on taotletud, on seaduslikud ja korrektsed, ning kas kehtestatud kontrollisüsteemid toimivad nõuetekohaselt“. Arvamuses tuleb märkida ka seda, kas audit seab kahtluse alla vahendite haldaja kinnituses esitatud väited. 
            
            
               Samamoodi on määruse (EL) nr 514/2014 artiklis 29 selgelt sätestatud auditeerimisasutuse kohustused „tagada, et auditeeritakse juhtimis- ja kontrollisüsteeme ning raamatupidamise aastaaruannetes kajastuvate kulude asjakohast valimit“ ja „et auditeerimine vastab rahvusvaheliselt tunnustatud auditeerimisstandarditele“. 
            
            
               Samuti edendatakse määruse (EL) nr 514/2014 artikliga 30 komisjoni ja auditeerimisasutuste koostööd ning eelkõige audititulemuste kohta teabe vahetamist, „et kasutada kontrollivahendeid parimal võimalikul viisil ja proportsionaalselt ning vältida tarbetut topelttööd“. Audititulemuste kohta teabe vahetamine aitab komisjonil paremini mõista tehtud auditi ulatust ja määrata kindlaks auditeerimisasutuse tehtud auditi usaldusväärsuse tase. Kui audit ei ole tehtud nõuetekohaselt, võib see vähendada seda, mil määral tugineb komisjon esitatud raamatupidamisaruannete ja auditiarvamuste terviklikkusele, täpsusele ja õigsusele. Seetõttu võib see mõjutada komisjoni otsust aastabilansimakse kohta raamatupidamisarvestuse iga-aastase kontrolli raames ja käivitada vastavuse kontrolli.
            
            
               Tehakse ettepanek muuta komisjoni delegeeritud määrust (EL) nr 1042/2014, et:
            
            
               –täpsustada süsteemiauditite ulatust ja viia need kooskõlla komisjoni rakendusmääruse (EL) nr 2015/378 I lisas sätestatud põhinõuetega;
            
            
               –täpsustada auditeerimisasutuse kohustust teha kuluauditeid, nagu on osutatud määruse (EL) nr 514/2014 artiklis 29 ja määruse (EL, Euratom) nr 966/2012 artikli 59 lõikes 5, ja valimi koostamise meetodi elemente ja auditeeritava andmekogumi struktuuri;
            
            
               –võimaldada auditeerimisasutustel võtta kasutusele mõisted, mida juba kasutatakse muude ühiselt hallatavate fondide (Euroopa struktuuri- ja investeerimisfondid) puhul, eelkõige asendades viited finantsaudititele viidetega raamatupidamisaruannete audititele, et oleks võimalik paremini aru saada komisjoni ühtsetest suunistest;
            
            
               –kehtestada standardne aruandevorm (iga-aastane kontrolliaruanne), et edastada komisjonile teave auditeerimisasutuse tehtud auditi ja audititulemuste kohta.
            
            
               3.ÕIGUSAKTI VASTUVÕTMISELE EELNENUD KONSULTEERIMINE
            
            
               Kooskõlas delegeeritud õigusakte käsitleva Euroopa Parlamendi, nõukogu ja Euroopa Komisjoni ühisseisukoha
                  1
                lõikega 4 on käesoleva delegeeritud õigusakti küsimuses toimunud asjakohased ja läbipaistvad konsultatsioonid, sh ekspertide tasandil. Määruse eelnõud arutati auditeerimisasutuste ja vastutavate asutustega 26. septembril 2016, 13. märtsil 2017 ja 20. septembril 2017 ning see esitati AMIF ISFi komiteele
                  2
                25. novembril 2016.
            
            
               Kõiki käesoleva delegeeritud õigusakti osasid arutati 14. märtsil 2017 kõikide liikmesriikide eksperte kaasava eksperdirühma koosolekul. Euroopa Parlamendile anti koosoleku toimumise ajast, päevakorrast ja asjakohastest dokumentidest nõuetekohaselt teada, et parlament saaks koosolekul osaleda.
            
         
         
            
               Koosolekul tutvustas komisjon õigusakti eelnõu tervikuna ning vahetati põhjalikult arvamusi eelnõu kõigi aspektide üle. Koosolek võimaldas komisjonil selgitada oma lähenemisviisi, kuulata ära ekspertide seisukohad ning täiendada nende põhjal eelnõu teksti. Eelkõige võimaldasid ekspertide märkused komisjonil muuta eeskirju selgemaks ja konkreetsemaks.
            
            
               4.DELEGEERITUD ÕIGUSAKTI ÕIGUSLIK KÜLG
            
            
               Määruse (EL) nr 514/2014 artikli 26 lõikega 4 antakse komisjonile õigus võtta vastu delegeeritud õigusakte järgmise kohta::
            
            
               vastutavate asutuste määramise miinimumtingimused, mis hõlmavad sisekeskkonda, kontrollitegevust, teavet ja teavitamist ning järelevalvet, samuti asutuste määramise ja määramise lõpetamise korra eeskirjad;
            
            
               vastutavate asutuste määramise järelevalve ja läbivaatamise korra eeskirjad;
            
            
               vastutavate asutuste kohustused seoses riikliku sekkumisega, samuti nende juhtimis- ja kontrollialase vastutuse sisu.
            
            
               Määruse (EL) nr 514/2014 artikli 29 lõikega 1 antakse komisjonile õigus võtta vastu delegeeritud õigusakte, mis käsitlevad „auditeerimisasutuste seisundit ja tingimusi, millele nende tehtavad auditid peavad vastama“.
            
            
               4.MÕJU EELARVELE
            
            
               Käesolev määrus ei mõjuta liidu eelarvet.
            
            
               KOMISJONI DELEGEERITUD MÄÄRUS (EL) …/…,
            
            
               16.5.2018,
            
            
               millega muudetakse komisjoni 25. juuli 2014. aasta delegeeritud määrust (EL) nr 1042/2014, millega täiendatakse määrust (EL) nr 514/2014 seoses vastutavate asutuste määramise, nende juhtimis- ja kontrollialaste ülesannete ning auditeerimisasutuste seisundi ja kohustustega
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 16. aprilli 2014. aasta määrust (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted,
                  3
                eriti selle artikli 26 lõiget 4 ja artikli 29 lõiget 1,
            
            
               ning arvestades järgmist:
            
            
               (1)Õiguskindluse tagamiseks tuleb täpsustada, et volitatud asutus võib tegutseda ka täidesaatva asutusena. Sel juhul tegutseks auditeerimisasutus volitatud asutusest sõltumatult, sealhulgas juhul, kui viimati nimetatu tegutseb täidesaatva asutusena. 
            
            
               (2)Esimene komisjoni rakendusmääruse (EL) 2015/378 artikli 1 kohane raamatupidamisarvestuse kontroll ja heakskiitmine tõi esile vajaduse täpsustada auditeerimisasutuste tehtavate süsteemiauditite ulatust ja viia käesolev määrus kooskõlla komisjoni rakendusmääruse (EL) 2015/378 lisas sätestatud põhinõuetega. Süsteemiauditite ulatuse täpsustamisel tuleks kehtestada puuduste peamised liigid ja kindlaks määrata süsteemi puuduste tõttu tehtavate finantskorrektsioonide vastav tase ning kohaldada seda ühtsel ja võrreldaval viisil kõigis liikmesriikides.
            
            
               (3)Selleks et viia määrus (EL) nr 1042/2014 kooskõlla määruse (EL) nr 514/2014 artikliga 29 ja määruse (EL, Euratom) nr 966/2012 artikli 59 lõikega 5, tuleb lisada viide auditeerimisasutuse kohustusele teha kuluauditeid.
            
            
               (4)Kuluauditite puhul tuleb kindlaks määrata, et auditeeritav andmekogum peaks hõlmama finantsandmeid, mis kajastavad vastutava asutuse poolt kogu eelarveaasta jooksul tehtud makseid ning Varjupaiga-, Rände- ja Integratsioonifondi puhul ümberpaigutatud, ümberasustatud, üleviidud ja seaduslikult vastu võetud isikute arvu. 
            
         
         
            
               (5)Tagamaks, et kuluauditite ulatus ja tulemuslikkus on asjakohane ning et kõik auditeerimisasutused teevad auditeid samade standardite kohaselt, tuleb kehtestada valimi koostamise miinimumnõuded, mida auditeerimisasutused peavad valimi koostamise meetodi kehtestamisel või heakskiitmisel järgima.
            
            
               (6)Audititulemuste esitamiseks komisjonile vastavalt määruse (EL) nr 514/2014 artiklile 30 tuleb esitada iga-aastane kontrolliaruande vorm, millega nähakse ette audititeave ja -andmed, mis esitatakse igal aastal koos raamatupidamisaruannetega esitatud auditeerimisasutuse arvamuste põhjendamiseks. Iga-aastane kontrolliaruanne tuleks saata komisjonile komisjoni rakendusmääruse (EL) nr 802/2014 artiklis 2 osutatud elektroonilise andmevahetussüsteemi („SFC2014“) kaudu ja eelkõige liikmesriikide audiitorite ja komisjoni audititalituste mooduli kaudu,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Komisjoni delegeeritud määrust (EL) nr 1042/2014 muudetakse järgmiselt.
            
            
               (1)Artikli 5 lõikesse 1 lisatakse teine lõik:
            
            
               „Vastutava asutuse loal võib volitatud asutus tegutseda artiklis 8 osutatud täidesaatva asutusena.“
            
            
               (2)Artikli 5 lõike 2 punkt b asendatakse järgmisega:
            
            
               „b) volitatud asutusele usaldatud ülesanne/ülesanded, sealhulgas vajaduse korral projektid, mille puhul volitatud asutus võib tegutseda artiklis 8 osutatud täidesaatva asutusena.“
            
            
               (3)Artikkel 14 asendatakse järgmisega:
            
            
               Artikkel 14
            
            
               Auditid
            
            
               1.Selleks et esitada Euroopa Parlamendi ja nõukogu määruse (EL, Euratom) nr 966/2012
                  4
                artikli 59 lõike 5 teises lõigus osutatud arvamus, teeb auditeerimisasutus süsteemi-, kulu- ja raamatupidamisaruannete auditid.
            
            
               2.Süsteemiauditite raames kontrollitakse, kas vastutava asutuse juhtimis- ja kontrollisüsteem on toiminud tulemuslikult, tagades piisava kindluse, et määruse (EL) nr 514/2014 artikli 44 kohaselt komisjonile esitatud aastabilansimakse maksetaotluses sisalduvad finantsandmed on seaduslikud ja korrektsed. 
            
            
               Nende auditite põhjal kontrollib auditeerimisasutus vastavust komisjoni rakendusmääruse (EL) nr 2015/378
                  5
                lisas sätestatud põhinõuetele ja seda, kas vastutav asutus vastab jätkuvalt käesoleva määruse I lisas sätestatud määramiskriteeriumidele.
            
            
               3.Kuluauditid tehakse iga eelarveaasta kohta asjakohase valimi põhjal, mis tehakse finantsandmetest, mida vastutav asutus peab kõlblikuks („raamatupidamisaruannete projektid“) pärast määruse (EL) nr 514/2014 artiklis 27 ja komisjoni rakendusmääruses (EL) nr 2015/840 osutatud kontrolli teostamist.
                  
                  Finantsandmed hõlmavad igat liiki makseid, mida vastutav asutus on teinud määruse (EL) nr 514/2014 artiklis 38 määratletud eelarveaastal, sealhulgas ettemaksed, vahemaksed, lõppmaksed ning tehnilise abi ja tegevustoetusega seotud maksed. Varjupaiga-, Rände- ja Integratsioonifondi puhul hõlmavad finantsandmed ka ümberpaigutatud, ümberasustatud, ülekantud või seaduslikult vastu võetud isikute arvu. 
            
            
               Kuluauditid
            
            
               –tehakse kontrolljälje moodustavate tõendavate dokumentide alusel ja nende käigus kontrollitakse raamatupidamisaruannete projektides esitatud finantsandmete seaduslikkust ja korrektsust;
            
            
               –hõlmavad vajaduse korral toetusesaajate poolt kantud kulude kohapealset kontrolli, sealhulgas mutatis mutandis tehnilise abi ja tegevustoetuse raames tehtud maksete kohapealset kontrolli; 
            
            
               –hõlmavad vajaduse korral sellistele nõuetele vastavuse kontrolli, mis on kehtestatud isikute suhtes, kes on ümber paigutatud vastavalt nõukogu otsustele (EL) nr 2015/1523 ja 2015/1601, ümber asustatud vastavalt määruse (EL) nr 516/2014 artiklile 17, üle viidud vastavalt määruse (EL) nr 516/2014 artiklile 18 ja seaduslikult vastu võetud vastavalt nõukogu otsusele (EL) nr 2015/1601, ning mille puhul on saadud ühekordne makse;
            
         
         
            
               –kontrollivad toetusesaajatele tehtud ja vastutava asutuse raamatupidamises kajastatud maksete täpsust ja terviklikkust ning kontrolljälje kooskõlastavat võrdlemist kõigil tasanditel.
            
            
               Kui auditeerimisasutus avastab raamatupidamisaruannete projektis olulise veamäära või kui tuvastatud probleeme peetakse olemuselt süsteemseks, mistõttu võivad need kujutada riski muudele riiklikust programmist rahastatavatele maksetele, teostab auditeerimisasutus täiendava uurimise, sealhulgas vajaduse korral teeb täiendava auditi probleemide ulatuse kindlakstegemiseks. Maksimaalne olulisuse piirmäär on 2 % liidu panusest raamatupidamisaruannete projektis kajastatud finantsandmetesse.
            
            
               Auditeerimisasutus soovitab vastutavale asutusele vajalikke parandusmeetmeid, sealhulgas vajaduse korral kindla määraga finantskorrektsioone kookõlas komisjoni rakendusmäärusega (EL) nr 2015/378. Auditeerimisasutus esitab kuluauditite tulemused ning sellega seotud soovitused ja parandusmeetmed artikli 14 lõikes 8 osutatud iga-aastases kontrolliaruandes.
            
            
               4.Auditeerimisasutus kehtestab asjakohase valimi valimise meetodi („valimi koostamise meetod“) kooskõlas rahvusvaheliselt tunnustatud auditistandarditega. Valimi koostamise meetod võimaldab auditeerimisasutusel hinnata eelarveaasta raamatupidamisaruande projekti koguveamäära.
            
            
               Auditeerimisasutus dokumenteerib artikli 14 lõikes 8 osutatud iga-aastases kontrolliaruandes kutsealase otsustusprotsessi, mida kasutati statistilise või mittestatistilise valimi koostamise meetodi kehtestamiseks, ja kohaldatavad valimi koostamise parameetrid. Auditeerimisasutus säilitab valimi koostamise meetodi andmed, mis hõlmavad kavandamist, testimist ja hindamist, et tõendada, et valitud valimi koostamise meetod on sobiv. 
            
            
               Kui statistilisi valimi koostamise meetodeid ei saa kasutada, võib auditeerimisasutus kutsealase otsustuse alusel kasutada mittestatistilist valimi koostamise meetodit. Mis tahes mittestatistiline meetod näeb ette valimiühikute juhusliku valiku ja katab vähemalt 10 % raamatupidamisaruannete projektis kajastatud finantsandmete väärtusest.
            
            
               Valitud valimi koostamise meetod ja valimi suurus peavad võimaldama auditeerimisasutusel teha järeldusi kogu andmekogumi kohta, mille alusel valim koostati.
            
            
               Vajaduse korral võib auditeerimisasutus jagada finantsandmed kihtideks, millest igaüks koosneb sarnaste omadustega valimiühikute rühmast.
            
            
               Kui auditivalim hõlmab vahe- ja/või lõppmakseid, millega kliiritakse varasemate eelarveaastate raamatupidamisaruannetes kajastatud ettemakseid, kuuluvad kõnealused ettemaksed kuluauditi ulatusse.
            
            
               Artikli 14 lõikes 8 osutatud iga-aastases kontrolliaruandes sisalduva tabeli 10.2 „Kuluauditite tulemused“ esitamisel arvutatakse veamäärad ja auditi katvus üksnes jooksva eelarveaasta raamatupidamisaruande projekti finantsandmete põhjal koostatud auditivalimi alusel.
            
            
               5.Raamatupidamisaruannete audit tehakse selleks, et tagada piisav kindlus, et raamatupidamise aastaaruanded annavad õige ja õiglase ülevaate määruse (EL) nr 514/2014 artikli 44 kohaselt vastutava asutuse poolt komisjonile esitatud aastabilansimakse maksetaotluses esitatud finantsandmetest („lõplikud raamatupidamisaruanded“).
            
            
               Selleks et hinnata, kas lõplikud raamatupidamisaruanded annavad õige ja õiglase ülevaate, kontrollib auditeerimisasutus, kas kõik finantsandmed ning avalikult sektorilt saadud toetused, mis on eelarveaasta jooksul vastutava asutuse raamatupidamisarvestusse kantud, on raamatupidamissüsteemis nõuetekohaselt kajastatud ning vastavad tõendavatele raamatupidamisdokumentidele, mida vastutav asutus säilitab. Eelkõige kohustub auditeerimisasutus nimetatud raamatupidamisarvestuse põhjal:
            
            
               (a)kontrollima, kas aastabilansimakse maksetaotluses kajastatud finantsandmete kogusumma vastab vastutava asutuse raamatupidamissüsteemis kajastatud summale, ning kui on erinevusi, siis kas nende vastavusse viimiseks vajalike summade kohta on dokumenteeritud piisavad selgitused;
            
            
               (b)kontrollima, kas eelarveaasta jooksul tühistatud ja tagasi nõutud summad, eelarveaasta lõpu seisuga tagasinõudmisele kuuluvad summad ning summad, mida ei ole võimalik tagasi nõuda, vastavad vastutava asutuse raamatupidamissüsteemis kajastatud summadele ning põhinevad vastutava asutuse dokumenteeritud otsustel;
            
            
               (c)veenduma, et vastutav asutus on teinud haldus-, finants- ja tegevuslikud kohapealsed kontrollid vastavalt määruse (EL) nr 514/2014 artiklile 27 ja komisjoni rakendusmäärusele (EL) nr 2015/840.
            
            
               Punktides a, b ja c osutatud kontrollimisi võib teha valimi alusel.
            
            
               Kulu- ja raamatupidamisauditite tulemuste põhjal kindlaks määratud koguveamäära alusel arvutab auditeerimisasutus jääkveamäära, et esitada määruse (EL), Euratom) nr 966/2012
                  6
                artikli 59 lõike 5 teises lõigus osutatud arvamus. Jääkveamäära arvutamine dokumenteeritakse lõikes 8 osutatud iga-aastases kontrolliaruandes.
            
            
               6.Juhul kui auditeerimisasutuse tehtud auditite tulemusel avastatakse olulisi nõrkusi vastutava asutuse juhtimis- ja kontrollisüsteemide tulemuslikus toimimises, kohustub auditeerimisasutus:
            
            
               (a)hindama kõnealuste nõrkuste finantsmõju kooskõlas komisjoni rakendusmäärusega (EL) nr 2015/378;
            
            
               (b)esitama vastutavale asutusele nõuetekohaseid soovitusi parandus- ja ennetusmeetmete võtmiseks;
            
         
         
            
               (c)jälgima punktis b osutatud meetmete rakendamist vastutava asutuse poolt ning hindama, kas tegevuskava juhtimis- ja kontrollisüsteemide tulemusliku toimimise taastamiseks on rakendatud.
            
            
               7.Vastavalt artikli 3 lõikele 2 esitab auditeerimisasutus määravale asutusele tulemuste kohta aruande, märkides, kas vastutav asutus vastab tema arvates jätkuvalt määramiskriteeriumidele.
            
            
               8.Auditeerimisasutus tagab, et kogu lõigetes 1–7 osutatud auditeerimistegevusega seotud teave esitatakse nõuetekohaselt komisjonile. Selleks koostab auditeerimisasutus iga-aastase kontrolliaruande, milles esitatakse auditi peamised tulemused. Iga-aastane kontrolliaruanne koostatakse käesoleva määruse lisas esitatud vormi põhjal ja saadetakse komisjonile komisjoni rakendusmääruse (EL) nr 802/2014 artiklis 2 osutatud elektroonilise andmevahetussüsteemi kaudu. Iga-aastane kontrolliaruanne esitatakse komisjonile hiljemalt kolm päeva pärast seda, kui vastutav asutus esitab komisjonile aastabilansimakse maksetaotluse vastavalt määruse (EL) nr 514/2014 artiklile 44.“
            
            
               (4)Käesolevale määrusele lisatakse uus II lisa.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            
            
               Brüssel, 16.5.2018
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Nagu on sätestatud Euroopa Parlamendi, Euroopa Liidu Nõukogu ja Euroopa Komisjoni vahel sõlmitud institutsioonidevahelises kokkuleppes parema õigusloome kohta, 13. aprilli 2016. aasta institutsioonidevaheline parema õigusloome kokkulepe, ELT L 123, 12.5.2016, lk 1.
               
               
                  
                     (2)
                  
                        Varjupaiga-, Rände- ja Integratsioonifondi ning Sisejulgeolekufondi komitee
               
               
                  
                     (3)
                  
                        ELT L 150, 20.5.2014, lk 112.
               
               
                  
                     (4)
                  
                        Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, ELT L 298, 26.10.2012, lk 1.
               
               
                  
                     (5)
                  
                        Komisjoni 2. märtsi 2015. aasta rakendusmäärus (EL) 2015/378, milles sätestatakse Euroopa Parlamendi ja nõukogu määruse (EL) nr 514/2014 rakenduseeskirjad seoses raamatupidamisarvestuse iga-aastase kontrolli korra ja rakendusaktidega vastavuse kontrolli korra rakendamisega, ELT L 64, 7.3.2015, lk 30.
               
               
                  
                     (6)
                  
                        Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, ELT L 298, 26.10.2012, lk 1.
               
            
      
    ---documentbreak--- 
      
         
         
            
               2. LISA
            
            
               Iga-aastase kontrolliaruande vorm
            
            
                  
            
            
               Iga-aastane kontrolliaruanne (FOND)
            
            
            
               (1)SISSEJUHATUS
            
            
               See punkt sisaldab järgmist teavet.
            
            
               1.1 Auditeerimisasutuse ja aruande koostamises osalenud muude asutuste andmed.
            
            
               1.2 Baasperiood (st eelarveaasta
                  1
               ).
            
            
            
               (2)VASTAVUS MÄÄRAMISKRITEERIUMIDELE JA OLULISED MUUDATUSED JUHTIMIS- JA KONTROLLISÜSTEEMI(DE)S (kui on kohaldatav)
            
            
               See punkt sisaldab järgmist teavet.
            
            
               2.1 Üksikasjalik teave pädevate asutuste kohustustega (sealhulgas vajaduse korral ülesannete delegeerimine) seotud juhtimis- ja kontrollisüsteemide mis tahes oluliste muudatuste kohta, selliste muudatuste jõustumise kuupäev ja nende muudatuste mõju auditeerimisele.
            
            
               2.2 Auditeerimisasutuse tehtud auditi alusel kinnitus selle kohta, kas juhtimis- ja kontrollisüsteemid jätkuvalt vastavad komisjoni delegeeritud määruse (EL) nr 1042/2014 artiklis 2 ja I lisas määratletud määramiskriteeriumidele.
            
            
               2.3 Teave, mis käsitleb määravale asutusele teabe esitamist selle kohta, kas vastutav asutus vastab komisjoni delegeeritud määruse (EL) nr 1042/2014 artikli 2 lõikes 2 ja I lisas sätestatud määramiskriteeriumidele.
            
            
            
               (3)AUDITISTRATEEGIA MUUDATUSED
            
            
               See punkt sisaldab järgmist teavet.
            
            
               3.1 Üksikasjalik teave auditistrateegias tehtud muudatuste kohta ja nende muudatuste põhjendus, eelkõige üksikasjalik teave kuluauditite tegemisel kasutatud valimi koostamise meetodi muudatuste kohta (vt allpool punkt 5).
            
         
         
            
            
               (4)SÜSTEEMIAUDITID
            
            
               See punkt sisaldab järgmist teavet.
            
            
               4.1 Nende asutuste üksikasjalikud andmed, kes tegid süsteemiauditi, et kontrollida, kas fondi juhtimis- ja kontrollisüsteem on toiminud nõuetekohaselt (nagu on ette nähtud komisjoni delegeeritud määruse (EL) nr 1042/2014 artikli 14 lõikega 2).
            
            
               4.2 Iga-aastasele kontrolliaruandele lisatud tabeli 10.1 „Süsteemiauditite tulemused“ puhul süsteemiauditi käigus põhinõuete kohta tehtud peamiste tulemuste ja järelduste kirjeldus.
            
            
               4.3 Märge selle kohta, kas tuvastatud probleeme peetakse süsteemseks, ebakorrektsete finantsandmete kvantifitseerimine ja kohaldatavad parandusmeetmed selliste süsteemsete vigade kõrvaldamiseks, sealhulgas määruse (EL) nr 514/2014 artikli 46 ja rakendusmääruse (EL) 378/2015 kohaselt tehtud mis tahes finantskorrektsioonid.
            
            
               4.4 Teave varasematel aastatel tehtud süsteemiauditite auditisoovituste alusel võetud järelmeetmete kohta.
            
            
               (5)KULUAUDITID
            
            
               See punkt sisaldab järgmist teavet.
            
            
               5.1 Nende asutuste üksikasjalikud andmed, kes tegid kuluauditi (nagu on ette nähtud komisjoni delegeeritud määruse (EL) nr 1042/2014 artikli 14 lõigetega 3 ja 4).
            
            
               5.2 Kohaldatud valimi koostamise meetodi kirjeldus, esitades teabe kasutatud valimi parameetrite 
                  2
               ning valimi valimisel
                  3
                kasutatud alusarvutuste ja kutsealase otsustuse kohta, samuti teabe koguveamäära arvutuse (sealhulgas vajaduse korral stratifitseerimine) ja selle kohta, kas meetod on kooskõlas auditistrateegiaga. Stratifitseerimise korral tuleb kirjeldada kihtide parameetreid.
            
            
               5.3 Kuluauditite põhitulemuste analüüs, milles esitatakse auditeeritud valimiühikute arv, auditeeritud finantsandmete vastav summa ja liik, tuvastatud vigade laad
                  4
                ja liik
                  5
                ning auditeerimisasutuse väljapakutud parandusmeetmed (sealhulgas meetmed sarnaste vigade vältimiseks tulevikus, tuvastatud üksikute mittevastavuste finantskorrektsioonid ja kohaldatavad ekstrapoleeritud või kindla määraga finantskorrektsioonid
                  6
               ). Stratifitseerimise korral tuleb selles punktis ja kokkuvõtlikult iga-aastasele kontrolliaruandele lisatud tabelis 10.2 „Kuluauditite tulemused“ esitada täiendav teave kihtide kaupa.
            
            
               5.4 Kui auditivalim sisaldab vahe- ja/või lõppmakseid, millega kliiritakse varasemate eelarveaastate raamatupidamisaruannetes kajastatud ettemakseid, esitatakse kuluauditi ulatusse kuuluvate ettemaksete summa, aga ka seoses nende ettemaksega tuvastatud vead ja kohaldatavad finantskorrektsioonid iga-aastasele kontrolliaruandele lisatud tabelis 10.3 „Lisakulude auditite tulemused“.
            
            
               5.5 Selgitused selle kohta, kuidas on arvutatud tabelis 10.2 esitatud veamäärad, ja vajaduse korral teave tabelis 10.3 esitatud lisakulude auditite kohta. 
            
            
               5.6 Teave selle kohta, kas kuluauditite käigus tuvastatud mittevastavusi peetakse olemuselt süsteemseks, mistõttu võivad need kujutada riski ka muudele maksetele, sealhulgas nende mõju suurus andmekogumile ja mis tahes seotud finantskorrektsioonidele.6
            
            
               5.7 Teave selle kohta, kuidas vastutav asutus rakendab parandusmeetmeid, sealhulgas finantskorrektsioone, mille on välja pakkunud auditeerimisasutus kuluauditi tulemusel enne lõpliku raamatupidamisaruande esitamist komisjonile. Mis tahes võimalikud erinevused auditeerimisasutuse väljapakutud korrektsioonide ja vastutava asutuse rakendatud korrektsioonide vahel tuleb avalikustada.
            
            
               5.8 Teave varasemate aastate kuluauditite tulemuste alusel võetud järelmeetmete kohta, eelkõige seoses süsteemsete puudustega.
            
            
               (6)RAAMATUPIDAMISARUANNETE AUDITID
            
            
               See punkt sisaldab järgmist teavet.
            
            
               6.1 Nende asutuste üksikasjalikud andmed, kes tegid raamatupidamisaruannete auditi (nagu on ette nähtud komisjoni delegeeritud määruse (EL) nr 1042/2014 artikli 14 lõikega 5).
            
         
         
            
               6.2 Selliste auditeerimispõhimõtete kirjeldus, mida kasutatakse selliste finantsandmete kontrollimiseks, mis on esitatud raamatupidamisaruannetes, mis on lisatud vastutava asutuse poolt komisjonile esitatud aastabilansimakse maksetaotlusele, nagu on määratletud komisjoni delegeeritud määruse (EL) nr 1042/2014 artikli 14 lõikes 5. See peaks hõlmama viidet süsteemiaudititega (üksikasjalikult kirjeldatud eespool punktis 4) ja kuluaudititega (üksikasjalikult kirjeldatud punktis 5) raames tehtud auditeerimisele, mis on asjakohane raamatupidamisaruannetega seotud vajaliku kindlustunde saavutamiseks.
            
            
               6.3 Raamatupidamisaruannete auditi põhjal tehtud järeldused seoses õige ja õiglase ülevaatega vastutava asutuse poolt komisjonile esitatud aastabilansimakse maksetaotlusele lisatud raamatupidamisaruannetes kajastatud finantsandmetest ning selliste auditite tulemusel raamatupidamisaruannetes kajastatud finantskorrektsioonid.
            
            
               6.4 Märge selle kohta, kas tuvastatud mittevastavusi peetakse olemuselt süsteemseks, ja teave võetud parandusmeetmete kohta.
            
            
            
               (7)AUDITIÜKSUSTE TEGEVUSE JA AUDITEERIMISASUTUSE JÄRELEVALVETÖÖ KOOSKÕLASTAMINE (vajaduse korral)
            
            
                                                                                                                                                                                                                                                                                                                                                                                                                                                                                                                                                                                                                                                                                                                                                           See punkt sisaldab järgmist teavet.
            
            
               7.1 Auditeerimisasutuse ja vastavalt asjaoludele kõikide komisjoni delegeeritud määruse (EL) nr 1042/2014 artikli 13 kohaselt auditeid tegevate muude auditiüksuste tegevuse koordineerimise kirjeldus.
            
            
               7.2 Auditeerimisasutuse poolt selliste auditiüksuste tehtud auditi suhtes kohaldatava järelevalve- ja kvaliteedikontrollimenetluse kirjeldus.
            
            
               (8)MUU TEAVE
            
            
               See punkt sisaldab järgmist teavet.
            
            
               8.1 Vajaduse korral teave auditeerimisasutuse tehtud auditite käigus teatatud pettuste ja avastatud pettusekahtluste kohta (sh muude liikmesriigi või ELi asutuste teatatud juhud, mis on seotud auditeerimisasutuse tehtud tegevusaudititega) ning võetud meetmed.
            
            
               8.2 Vajaduse korral hilisemad sündmused, mis toimusid pärast eelarveaasta raamatupidamisaruande projekti esitamist auditeerimisasutusele ja enne iga-aastase kontrolliaruande edastamist komisjonile ning mis võivad olla olulised auditeerimisasutuse esitatud arvamuse seisukohast. Eelkõige tuleks avalikustada mis tahes erinevused vastutava asutuse poolt raamatupidamisaruannete projektis (st andmekogum, mille alusel auditivalim koostati
                  7
               ) kajastatud finantsandmete ja komisjonile esitatud lõpliku raamatupidamisaruande vahel ning selgitada neid.
            
            
            
               (9)ÜLDINE KINDLUSTASE
            
            
               9.1 Märge juhtimis- ja kontrollisüsteemi nõuetekohase toimimisega seoses saavutatud üldise kindlustaseme kohta
                  8
                ja selgitus, kuidas selline tase süsteemiauditite, kuluauditite ja raamatupidamisaruannete auditite tulemusi kombineerides saavutati. Vajaduse korral võtab auditeerimisasutus arvesse ka teiste riiklike või ELi auditeerimisorganite tehtud selliste auditite tulemusi, mis võivad mõjutada eelarveaasta kohta esitatud finantsandmeid.
            
            
               9.2 Vastutava asutuse poolt rakendatud mis tahes leevendus- ja parandusmeetmete (nt finantskorrektsioonid) hindamine ja märge selle kohta, kas nii süsteemi kui ka rahalisest vaatenurgast on vaja täiendavaid parandusmeetmeid. 
            
            
            
            
               (10)IGA-AASTASE KONTROLLIARUANDE LISAD
            
            
               10.1 Süsteemiauditite tulemused (allpool esitatud vormis)
            
         
         
            
               10.2 Kuluauditite tulemused (allpool esitatud vormis)
            
            
               10.3 Lisakulude auditite tulemused (kui on kohaldatav)
            
            
            
            
            
               10.1 Süsteemiauditite tulemused
            
            
                     
                        Auditeeritud üksus (nt vastutav asutus, volitatud asutus jne)
                     
                  
                  
                     
                     
                        Auditi
                     
                     
                        nimetus
                     
                  
                  
                     
                     
                        Lõpliku auditiaruande kuupäev
                     
                  
                  
                     
                        Põhinõuded (kui on kohaldatav)
                     
                     
                        [nagu on määratletud komisjoni rakendusmääruse (EL) 378/2015 I lisa tabelis 1]
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        PN1
                     
                  
                  
                     
                        PN2
                     
                  
                  
                     
                        PN3
                     
                  
                  
                     
                        PN4
                     
                  
                  
                     
                        PN5
                     
                  
                  
                     
                        PN6
                     
                  
                  
                     
                        PN7
                     
                  
                  
                     
                        PN8
                     
                  
                  
                     
                        PN9
                     
                  
                  
                     
                        Üldhinnang (kategooria 1,2,3,4) (nagu on määratletud komisjoni rakendusmääruse (EL) 378/2015 I lisa tabelis 2)
                     
                  
                  
                     
                        Märkused
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                     
                  
                  
                     
                  
                  
                     
                  
               
                     
                        (1) Kategooria 1,2,3,4, nagu on määratletud komisjoni rakendusmääruse (EL) 378/2015 I lisa tabelis 2
                     
                     
                  
               
            
               
            
               10.2 Kuluauditite tulemused
            
            
                     
                        A
                     
                  
                  
                     
                        B
                     
                  
                  
                     
                        C
                     
                  
                  
                     
                        D
                     
                  
                  
                     
                        E
                     
                  
                  
                     
                        F
                     
                  
                  
                     
                        G
                     
                  
                  
                     
                     
                        H
                     
                  
                  
                     
                        I
                     
                  
                  
                     
                        J
                     
                  
                  
                     
                  
               
                     
                        Fond/makse liik (1)
                     
                  
                  
                     
                        Raamatupidamisaruande projekti sellise andmekogumi või sellise andmete alakogumi summa (eurodes), mille alusel valim koostati (2)
                     
                  
                  
                     
                        Auditivalim (summa eurodes) (3)
                     
                  
                  
                     
                        Auditivalim (% andmekogumist) [D = C / B] 
                     
                  
                  
                     
                        Auditeerimisasutuse poolt valimis tuvastatud vigade summa (eurodes) (4)
                     
                  
                  
                     
                        Valimi veamäär (%)
                     
                     
                        [F = E / C) (4)
                     
                  
                  
                     
                        Andmekogumi koguveamäär (5)
                     
                     
                  
                  
                     
                     
                     
                        Andmekogumi vigade kogusumma (eurodes)
                     
                     
                        [H = G*B] 
                     
                  
                  
                     
                        Vastutava asutuse poolt
                     
                     
                        koguveamäära tulemusel rakendatud finantskorrektsioonid (summa eurodes)
                     
                  
                  
                     
                        Summaarne jääkveamäär (7)
                     
                     
                        [J = (H — I) / B
                     
                     
                  
                  
                     
                        Märkused
                     
                  
               
                     
                        Kiht (kui on kohaldatav) (1)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Kokku (A)
                     
                  
                  
                     
                        Kokku (B)
                     
                  
                  
                     
                        Summa (eurodes) 
                     
                  
                  
                     
                        % 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               10.3 Lisakulude auditite tulemused (8)
            
            
                     
                        K
                     
                  
                  
                     
                        L
                     
                  
                  
                     
                        M
                     
                  
                  
                     
                        N
                     
                  
                  
                     
                        O
                     
                  
                  
                     
                  
               
                     
                        Kirjeldus
                     
                  
                  
                     
                        Fondi/projekti/makse viitenumber
                     
                  
                  
                     
                        Auditeeritud lisakulud (3)
                     
                  
                  
                     
                        Auditeeritud lisakuludes tuvastatud vigade summa (4)
                     
                  
                  
                     
                        Auditeeritud lisakulude alusel vastutava asutuse poolt rakendatud finantskorrektsioonid (6)
                     
                  
                  
                     
                        Märkused
                     
                  
               
                     
                     
                        Juhu- või statistilisse valimisse kuuluvate vahe- või lõppmaksetega seotud kulud
                     
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Muu (kirjeldada)...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               (1) Kui finantsandmed (st auditikogum) on jagatud erinevatesse kihtidesse (nt ettemaksed, vahemaksed või lõppmaksed, muu), esitatakse teave kihtide kaupa, kui see on kohaldatav. Iga kihi teave esitatakse eraldi real ning kihi parameetreid tuleb kirjeldada iga-aastase kontrolliaruande punktis 5.
            
            
               (2) Veerg B osutab auditeeritavale andmekogumile (st raamatupidamisaruande projekt), mis kajastab kõiki vastutava asutuse poolt jooksval eelarveaastal tehtud makseid ja mille alusel koostati valim.
            
            
               (3) Kui jooksva eelarveaasta alusel koostatud auditivalim hõlmab vahe- ja/või lõppmakseid, millega kliiritakse varasemate eelarveaastate raamatupidamisaruannetes kajastatud ettemakseid, kuuluvad kõnealused ettemaksed kuluauditi ulatusse valimise kuuluvate vahe- ja/või lõppmakse puhul.
            
            
               Aruandluse eesmärgil kajastatakse tabelis 10.2 (veerg C) ja võetakse jooksva eelarveaasta auditi katvuse (veerg D) arvutamisel arvesse siiski üksnes jooksva eelarveaasta raamatupidamisaruande projektist valimisse kaasatud vahe- või lõppmakseid. 
            
            
               Vahe- ja/või lõppmaksetega kliiritud ning kuluauditite raames kontrollitud „ettemaksete summa“ kajastatakse tabeli 10.3 veerus M. Vt ka joonealune märkus 8.
            
         
         
            
               (4) Auditeerimisasutus esitab teabe valimis tuvastatud vigade kohta (summana ja protsendina valimist) enne, kui vastutav asutus kohaldab auditeerimisasutuse tehtud auditi tulemusel mis tahes finantskorrektsioone.
            
            
               Veasumma ja veamäära arvutamisel ning nende kajastamisel tabeli 10.2 veergudes E ja F võetakse arvesse üksnes jooksva eelarveaasta raamatupidamisaruande projektist valimisse kaasatud auditeeritud vahe- või lõppmaksetega seotud vigade summat. 
            
            
               Selliste tuvastatud vigade summa, mis mõjutavad kliiritud „ettemaksete summat“, tuleks kajastada tabeli 10.3 veerus N.
            
            
               (5) Andmekogumi koguveamäär on auditeerimisasutuse hinnang eelarveaasta raamatupidamisaruande projekti koguveamäära kohta. Koguveamäär arvutatakse enne seda, kui vastutav asutus teeb finantskorrektsioonid.
            
            
               Auditeerimisasutus kirjeldab koguveamäära hindamise metoodikat ja aluseks olevaid arvutusi (sealhulgas vajaduse korral teave stratifitseerimise kohta) iga-aastase kontrolliaruande punktis 5. Põhimõtteliselt võrdub koguveamäär prognoositavate juhuvigade, andmekogumi süsteemsete vigade kogusumma (kui see on kohaldatav) ja mis tahes parandamata anomaalsete vigade summa jagatud andmekogumiga.
            
            
               (6) Veerus I kajastatakse finantskorrektsioonid, mida vastutav asutus on rakendanud üksnes auditeeritava andmekogumi puhul, st jooksva eelarveaasta raamatupidamisaruande projekt, mille alusel koostati valim.
            
            
               Kliiritud „ettemaksete summaga“ seotud finantskorrektsioonid tuleks kajastada tabeli 10.3 veerus O.
            
            
               (7) Veerus J tuleks kajastada jääkveamäära raamatupidamisarvestuses pärast vastutava asutuse poolt üksnes jooksva eelarveaasta puhul rakendatud finantskorrektsioone.
            
            
               Kliiritud „ettemaksete summade“ parandamata vigu ei tuleks võtta arvesse jooksva eelarveaasta raamatupidamisarvestuse jääkveamäära arvutamisel.
            
            
               (8) Auditeerimisasutus peab tabelis 10.3 kajastama selliste mis tahes auditite tulemused, mis tehti muude ühikute kohta kui tabelis 10.2 kajastatud valimisummad. Kui auditeerimisasutus peab vajalikuks teha täiendavaid auditeid (nt riskipõhised auditid, negatiivsete või nullmaksete auditid), kajastatakse ka selliste täiendavate auditite tulemused tabelis 10.3.
            
         
         
            
                  
                     (1)
                  
                        Nagu on määratletud määruse (EL) 514/2014 artiklis 38.
               
               
                  
                     (2)
                  
                        Valimi parameetrid hõlmavad valimiühikut, andmekogumi väärtust ja suurust, valimi väärtust ja suurust, auditi katvust (eurodes ning kaetud ühikute ja summade osakaaluna) ja valimi koostamise kriteeriume. Statistilise valimi koostamise korral tuleb märkida ka olulisuse piirmäär, usaldatavustase, prognoositav veamäär ja valimikontrolli samm.
               
               
                  
                     (3)
                  
                        Mittestatistilise valimi koostamise korral peaks auditeerimisasutus märkima valimi juhuslikkuse (ja seega selle esinduslikkuse) tagamiseks võetud meetmed ja tagama valimi piisava suuruse, mis võimaldab auditeerimisasutusel hinnata andmekogumi koguveamäära ja koostada põhjendatud auditiarvamuse.
               
               
                  
                     (4)
                  
                        Näiteks rahastamiskõlblikkus, riigihanked, riigiabi.
               
               
                  
                     (5)
                  
                        Juhuslikud, süsteemsed või anomaalsed vead.
               
               
                  
                     (6)
                  
                        Ekstrapoleeritud ja/või kindla määraga finantskorrektsioone võidakse kohaldada näiteks süsteemsete vigade korral ja juhul, kui raamatupidamisaruande projekti koguveamäär on oluline.
               
               
                  
                     (7)
                  
                        Tabeli 10.2 veerg B.
               
               
                  
                     (8)
                  
                        Üldine kindlustase vastab ühele komisjoni rakendusmääruses (EL) 2017/646 määratletud neljast kategooriast: kategooria 1 (Toimib hästi. Ei vaja parandamist või vajab seda vähesel määral), kategooria 2 (Toimib. Vajab mõningast parandamist), kategooria 3 (Toimib osaliselt. Vajab olulist parandamist) ja kategooria 4 (Põhimõtteliselt ei toimi).